laion/Wikipedia-Exotic huggingface dataset:
শিবসা নদী

শিবসা নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ৮৫ কিলোমিটার, গড় প্রস্থ ১৫১০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শিবসা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৮। নদীটি খুলনা জেলার পাইকগাছা উপজেলা, দাকোপ উপজেলা এবং কয়রা উপজেলার মাঝে অবস্থিত। শিবসা নদীটি খুলনা জেলার পাইকগাছা উপজেলার লস্কর ইউনিয়ন এলাকায় প্রবহমান কপোতাক্ষ নদ হতে উৎপত্তি লাভ করেছে। অতঃপর এই নদীর জলধারা একই জেলার দাকোপ উপজেলার খুলনা রেঞ্জ ইউনিয়ন এলাকায় প্রবহমান পশুর নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে।নদীটি জোয়ার ভাটার প্রভাবে প্রভাবিত। এই নদীর অধিকাংশ অংশ উপকূলীয় বনভূমি সুন্দরবনের মধ্য দিয়ে প্রবাহিত হয়েছে। এ নদীর কিছু অংশ বাংলাদেশ-ভারত প্রটোকল রুটের অন্তর্গত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক দ্বিতীয় শ্রেণির নৌপথ হিসেবে স্বীকৃত। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৭৪-৭৫। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) Masud Hasan Chowdhury and Md Mahbub Murshed (২০১২)। "Brahmaputra-Jamuna River System"। Sirajul Islam and Ahmed A. Jamal। Banglapedia: National Encyclopedia of Bangladesh (Second সংস্করণ)। Asiatic Society of Bangladesh। ১ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০১৪।
বেতনা নদী

বেতনা নদী বা বেতনা-কোদালিয়া নদী বাংলাদেশ-ভারতের একটি আন্তঃসীমান্ত নদী।। এই নদী ঝিনাইদহ, যশোর ও সাতক্ষীরা জেলার মধ্য দিয়ে প্রবাহিত। নদীটির দৈর্ঘ্য ১৯১ কিলোমিটার, গড় প্রস্থ ৫৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেতনা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬৪। এই নদীর উৎপত্তি ভৈরব নদের শাখা হিসেবে ঝিনাইদহ জেলার মহেশপুরে; কিন্তু এই উৎসমুখ এখন বিচ্ছিন্ন। মহেশপুরে কতগুলো বিল থেকে পানি নিয়ে এই নদী ভারতে প্রবেশ করেছে। আবার যশোর জেলার শারশা উপজেলায় পুনরায় বাংলাদেশে প্রবেশ করে নাভারন হয়ে সাতক্ষীরা জেলায় প্রবেশ করেছে। ভারত-বাংলাদেশ সীমান্তে এই নদীর অপর নাম কোদালিয়া। এই নদী সাতক্ষীরা জেলায় মরিচ্চাপ নদীর সাথে মিলে খোলপেটুয়া নদী নাম ধারণ করেছে। এর পরে নদীটি কালিয়া নদী নামে পরিচিত। কালিয়া নদীর শাখা নদীর নাম দালুয়া নদী। বেতনা নদী সুন্দরবন অংশে অর্পণগাছিয়া নদী নামে পরিচিত। অতঃপর এই একই নদী মালঞ্চ নামে পরিচিত হয়ে বঙ্গোপসাগরে মিলিত হয়েছে। বাংলাদেশের নদীর তালিকা পশ্চিমবঙ্গের নদনদীর তালিকা বাংলাদেশের বড় নদীসমূহ "আন্তঃসীমান্ত_নদী"। বাংলাপিডিয়া। ১৬ জুন ২০১৪। সংগ্রহের তারিখ ১৬ জুন ২০১৪।  মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৫৭-৫৮। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) Masud Hasan Chowdhury (২০১২)। "Betna River"। Sirajul Islam and Ahmed A. Jamal। Banglapedia: National Encyclopedia of Bangladesh (Second সংস্করণ)। Asiatic Society of Bangladesh। ১৯ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০১৪।  Md Mahbub Murshed (২০১২)। "Arpangachhia River"। Sirajul Islam and Ahmed A. Jamal। Banglapedia: National Encyclopedia of Bangladesh (Second সংস্করণ)। Asiatic Society of Bangladesh। ১২ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০১৪।
পশুর নদী

পশুর নদী বাংলাদেশের দক্ষিণ-পশ্চিমাঞ্চলের খুলনা ও বাগেরহাট জেলার একটি নদী। নদীটির দৈর্ঘ্য ১৪২ কিলোমিটার, প্রস্থ 460 মিটার থেকে ২.৫ কিলোমিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পশুর নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫১। এটি গঙ্গা জলপ্রবাহের একটি ধারা। এটি খুলনা জেলা এবং বাগেরহাট জেলার মাঝে অবস্থিত। এটি মূলত জোয়ার ভাটার পানি বহন করে। এটি সুন্দরবন এর কাছে শিবসা নদীর সাথে মিলিত হয়েছে। এটি বঙ্গোপসাগরের কাছে কুঙ্গা নদী নামে পরিচিত। এটি বাংলাদেশে গভীরতম নদীর মধ্যে উল্লেখযোগ্য। পশুর নদীটি খুলনা জেলার বটিয়াঘাটা উপজেলার আমিরপুর ইউনিয়নে প্রবহমান ভৈরব নদী হতে উৎপত্তি লাভ করেছে। অতঃপর এই নদীর জলধারা একই জেলার দাকোপ উপজেলার খুলনা রেঞ্জ ইউনিয়ন পর্যন্ত প্রবাহিত হয়ে বঙ্গোপসাগরে নিপতিত হয়েছে। নদীতে সারাবছর পানিপ্রবাহ থাকে এবং ছোটবড় নৌযান চলাচল করে। নদীটির উজানের তুলনায় ভাটির দিক অধিক প্রশস্ত। নদীটি জোয়ার ভাটার প্রভাবে প্রভাবিত। পশুর নদীতে মাছের পোনা আহরণ করা হচ্ছে পশুর নদীতে এক বিকেলে নদীর মধ্য দিয়ে একটি লাইটার জাহাজ যাচ্ছে বাঁশ বোঝাই একটি নৌকা বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৪৮-৪৯। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) মাসুদ হাসান চৌধুরী (২০১২)। "পসুর নদী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  মোঃ মাহবুব মোর্শেদ (২০১২)। "শিবসা নদী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ৭৭। বাংলাপিডিয়ায় পশুর নদী
জলঢাকা নদী

জলঢাকা নদী একটি আন্তঃসীমান্ত নদী । ১৯২ কিলোমিটার দৈর্ঘ্যের এই নদীটি দক্ষিণ-পূর্ব সিকিম-এ হিমালয় পর্বতমালা থেকে উৎপন্ন হয়ে ভুটান হয়ে ভারতের পশ্চিম বঙ্গের দার্জিলিং, জলপাইগুড়ি ও কোচবিহার জেলা অতিক্রম করে লালমনিরহাট জেলা দিয়ে বাংলাদেশে প্রবেশ করে । প্রবেশের পর ধরলা নদীর সঙ্গে মিলিত হয়ে ধরলা নামেই কুড়িগ্রামের কাছে ব্রহ্মপুত্রে মিশেছে । জলঢাকা, বেতগ্রাম স্টেশনের কাছের রেলসেতু থেকে তোলা নদীর দৃশ্য। জলঢকা নদী ভারতের দার্জিলিং জেলাংশে ভারত-ভুটান সীমানায় জলঢাকা নদী মোঃ মাহবুব মোর্শেদ (জানুয়ারি ২০০৩)। "জলঢাকা নদী"। সিরাজুল ইসলাম। আন্তঃসীমান্ত নদী। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ নভেম্বর ১৮, ২০১৪।  আন্তঃসীমান্ত নদী জলঢাকা নদী সম্পর্কে জানুন ওয়েব্যাক মেশিনে আর্কাইভকৃত ৫ এপ্রিল ২০১৫ তারিখে
নকুল (দ্ব্যর্থতা নিরসন)

নকুল অর্থাৎ নেউল (বেজি) সর্পভুক স্তন্যপায়ী নকুল (মহাভারত) - মহাভারতের চতুর্থ পাণ্ডব নকুলেশ্বর শিব - হিন্দু দেবতা শিবের একটি ভয়াবহ রূপ এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
কলকাতা মেট্রো রেল কর্পোরেশন

কলকাতা মেট্রো রেল নিগম (কেএমআরসি), ২০০৮ সালে ভারত সরকার উদ্যোগে গঠিত হয়েছিল। এটি কলকাতা মেট্রো লাইন ২ (পূর্ব পশ্চিম মেট্রো নামেও পরিচিত) বাস্তবায়ন করে, এবং দুটি শহর কলকাতা ও হাওড়াকে একসাথে সংযুক্ত করে। আংশিকভাবে নির্মানাধীন মেট্রোরেল রুটটি গঙ্গা নদীর তীরবর্তী অংশ সহ আংশিকভাবে ভূগর্ভস্থ হবে। ১৬.৬ কিমি রুটের ভূগর্ভস্থ এবং উত্তোলিত অংশে প্রতিটি ছয়টি স্টেশন থাকবে। টার্মিনাল স্টেশনগুলি সল্টলেক সেক্টর V এবং হাওড়া ময়দান হবে। উত্তোলিত অংশে মেট্র চলাচল ১৩ ফেব্রুয়ারি ২০২০ তে শুরু হয়। কেএমআরসি ৫০-৫০ অংশীদারত্বের ভিত্তিতে, পশ্চিমবঙ্গ সরকার এবং ভারত সরকারের মধ্যে একটি যৌথ উদ্যোগ সংস্থা হিসাবে গঠিত হয়েছিল। নগর উন্নয়ন মন্ত্রক (বর্তমানে আবাসন ও নগর বিষয়ক মন্ত্রক হিসাবে নামকরণ করা হয়েছে), ভারত সরকারের অংশের শেয়ারগুলি রাখে। ২৩ আগস্ট ২০১২-তে সিদ্ধান্ত নেওয়া হয়েছিল যে পশ্চিমবঙ্গ সরকার তার সমস্ত শেয়ার কেএমআরসি থেকে প্রত্যাহার করবে এবং জাপান আন্তর্জাতিক সহযোগিতা সংস্থা (জিকা), ভারত সরকারের সাথে কেএমআরসি-র অংশীদার হবে। এইভাবে পশ্চিমবঙ্গ সরকার তার সমস্ত শেয়ার রেল মন্ত্রকে দিয়েছিল এবং কলকাতা মেট্রোকে আবারও কেন্দ্রীয় সরকার সত্তায় পরিণত করেছিল। বর্তমান শেয়ারহোল্ডারদের নিচে দেওয়া হল- রেল মন্ত্রক ৭৪% (পশ্চিমবঙ্গ সরকারের শেয়ার সহ) আবাসন ও নগর বিষয়ক মন্ত্রক ২ 26% ৩১ মার্চ ২০১৭ পর্যন্ত, ইক্যুইটি হোল্ডিংয়ের বিশদ- রেল মন্ত্রক ₹৭২১.৫০ কোটি (মার্কিন $১০০ মিলিয়ন) আবাসন ও নগর বিষয়ক মন্ত্রক ₹৩৩৯ কোটি (মার্কিন $৪৮ মিলিয়ন) কেএমআরসি যে মূল সমস্যাটির মুখোমুখি হয়েছিল তা ছিল জমি সম্পর্কিত। বেশিরভাগ জায়গাগুলি, জমি না পাওয়া এর ফলে প্রকল্পটি একাধিকবার বিলম্বিত হয়েছে। তাদের কয়েকটি নিচে উল্লেখ করা হয়েছে- লাইন ২ এর সেন্ট্রাল স্টেশন নির্মাণের জন্য জমি সমস্যা, যার জন্য রুট পুনরায় সাজানো হয়। দত্তবাদ এলাকাতে উত্তোলিত অংশে পিয়ার স্থাপনের জন্য জমি সমস্যা এবং রাইটসের দ্বারা পুনরায় নিরীক্ষা করা। মহাকরণ স্টেশন নির্মাণে জমি ও পুনর্বাসনের সমস্যা এবং তাই স্টেশনটির স্থান পরিবর্তন করা। অন্যান্য সমস্যাগুলি হ'ল- শিয়ালদা থেকে হাওড়া পর্যন্ত নতুন সংযুক্ত রুটের চূড়ান্তকরণে বিলম্ব। অনুপযুক্ত তহবিল প্রবাহ। ট্র্যাফিক ডাইভারশন সম্পর্কিত সমস্যাগুলি বিলম্বের কারণও করেছিল। "Annual Report" (পিডিএফ)। Kolkata Metro Rail Corporation Ltd.। ২০১৭।  "KMRC Annual Report" (পিডিএফ)। ১৭ এপ্রিল ২০১৮ তারিখে মূল (পিডিএফ) থেকে আর্কাইভ করা।  Official website Meet on E-W Metro safety (Times of India) ওয়েব্যাক মেশিনে আর্কাইভকৃত ২০১১-০৮-১১ তারিখে
পাওয়ার রেঞ্জার্স এস.পি.ডি

পাউয়ার রেনজার এস.পি.ডি হল আমেরিকান টেলিভিশন সিরিজ। এটা পাউয়ার রেনজারের ১৩ তম সিরিজ। এটা সেনটাই এর উপর ভিত্তি করে। এটা সুপার সেনটাই এর উপর ভিত্তি করে। এটা সব প্রথম আত্মপ্রকাশ ৫ ফেব্রুয়ারিতে। যেটি সম্প্রচার করে এবিসি ফ্যামেলি। পাউয়ার রেঞ্জার্স এস.পি.ডি প্রথম ২২টি পর্ব এবিসি ফ্যামেলি সম্প্রচার করে। এরপরে ১৬টি পর্ব ডিজনি টুন সম্প্রচার করে। এস.পি.ডি এর অর্থ স্পেস পেট্রোল ডেল্টা। এটা কোরিয়ান ভাষায় সম্প্রচার করা হয়। আর এটা জাপানি ভাষায় ডাব করা হয়েছে। জাপানি ভাষা এর দুইটি ডিভিডি ভিডিও এর খন্ড প্রকাশিত হয়েছে ২০১১ সালে। ২০২৫ খ্রিষ্টাব্দ তখন পৃথিবীতে মানুষ এবং ভিনগ্রহীরা একসাথে শান্তির সাথে বাস করে। তখন তাদের শান্তি নষ্ট করার জন্য কিছু খারাপ ভিনগ্রহী ঝামেলা করে। আর পৃথিবীর শান্তি রক্ষার দায়িত্ব পালন করেন এস.পি.ডি। যারা হল এক প্রকারের স্পেশাল পুলিশ। তাদের নেতা হলেন ডোগি। যে একজন ভিনগ্রহী। এস.পি.ডি নানা প্রকার আধুনিক অস্ত্রের সাহায্যে তাদের প্রতিরোধ করে এবং পৃথিবীকে রক্ষা করে। পাউয়ার রেঞ্জাস্ ব্রানডোন জে ম্যাকলারেন-জ্যাক ল্যানডোরস, লাল রেঞ্জার ক্রিস ভাইয়োলেট-স্কাই, নীল রেঞ্জার ম্যাট আস্টিন-ব্রিজ ক্যারসন, সবুজ রেঞ্জার মোনিকা মে-এলিজাবেথ "জে" দেলগাদো,হলুদ রেনঞ্জার অ্যালাসিয়া পুরোট-সিডনি "সিড" ড্রিউ,গোলাপি রেঞ্জার ব্রেট স্টিওয়ার্ট-স্যাম, মেগা রেঞ্জার রাফি, ডার্ক Ranger মিত্রশক্তি জুই টুই-কমান্ডার অনুবিস ডোগি কারগার, স্যাডো রেঞ্জার বারনি ডুনচান-পিগি কেলসন হেন্ডারসন-বুম ভিলেন রেনে নাওপাহু-সম্রাট গুরুমম ওলিভা জেমস-মোরা জেসিপিন ড্যাভিসন-মোরাগানা জিম ম্যাকলারচি একটি গেম তৈরী করা হয়েছে পাউয়ার রেঞ্জাস্ ডেল্টা সিরিজের জন্য। এই গেমটিতে ৬টি পাউয়ার রেঞ্জাস্ এর চরিত্র আছে। ২০০৫ সালে যুক্তরাজ্যে সর্বপ্রথম পাউয়ার রেঞ্জার এস.পি.ডি এর কমিক। যেটি প্রকাশ করে জেটিক্স ম্যাগাজিন। জেটিক্স ম্যাগাজিন জেটিক্স চ্যানেলের অফিসিয়াল ম্যাগাজিন।এই চ্যানেল যুক্তরাজ্যে এস.পি.ডি. সম্প্রচার করত। ইন্টারনেট মুভি ডেটাবেজে পাওয়ার রেঞ্জার্স এস.পি.ডি (ইংরেজি)
দক্ষিণ এশীয় আঞ্চলিক সহযোগিতা সংস্থা

দক্ষিণ এশীয় আঞ্চলিক সহযোগিতা সংস্থা (সংক্ষেপে সার্ক) দক্ষিণ এশিয়ার একটি আঞ্চলিক সংস্থা। এর সদস্য দেশগুলো বাংলাদেশ, পাকিস্তান, ভারত, শ্রীলঙ্কা, মালদ্বীপ, নেপাল, ভুটান এবং আফগানিস্তান। চীন, জাপান, যুক্তরাষ্ট্র, দক্ষিণ কোরিয়া, ইরান, মায়ানমার, মরিশাস, অস্ট্রেলিয়া ও ইউরোপীয় ইউনিয়ন হল সার্কের ৯টি পর্যবেক্ষক রাষ্ট্র। সার্ক ১৯৮৫ সালের ৮ই ডিসেম্বর বাংলাদেশের প্রেসিডেন্ট জিয়াউর রহমান এর হাত ধরে প্রতিষ্ঠিত হয়েছিল। তবে জেনারেল হুসাইন মোহাম্মদ এরশাদ দ্বারা সার্কের পথ চলা শুরু হয়েছিল। বাংলাদেশ, ভারত, পাকিস্তান, নেপাল, ভুটান, মালদ্বীপ ও শ্রীলঙ্কা নেতারা দক্ষিণ এশিয়ার আঞ্চলিক, অর্থনৈতিক, সামাজিক ও সাংস্কৃতিক উন্নয়ন এবং অন্যান্য উন্নয়নশীল দেশসমূহের সাথে বন্ধুত্বপূর্ণ সম্পর্ক ও সহযোগিতা করার লক্ষ্যে এক রাজকীয় সনদপত্রে আবদ্ধ হন। এটি অর্থনৈতিক, প্রযুক্তিগত, সামাজিক, সাংস্কৃতিক এবং উন্নয়নের যৌথ আত্মনির্ভরশীলতা জোর নিবেদিত। সার্কের প্রতিষ্টাতা সদস্য সমূহ হল বাংলাদেশ, ভারত, পাকিস্তান, শ্রীলঙ্কা, নেপাল, মালদ্বীপ, ভুটান এবং ২০০৭ সালে আফগানিস্তান সার্কের সদস্য পদ লাভ করে। রাষ্ট্রের শীর্ষ মিটিং সাধারণত বাৎসরিক ভিত্তিতে নির্ধারিত এবং পররাষ্ট্র সচিবদের সভা দুই বছর পর পর অনুষ্ঠিত হয়। নেপালের রাজধানী কাঠমান্ডু সার্কের সদর দফতর অবস্থিত। প্রথম দক্ষিণ এশীয় আঞ্চলিক সহযোগিতার জন্য একটি কাঠামো প্রতিষ্ঠার প্রস্তাবটি বাংলাদেশের প্রাক্তন রাষ্ট্রপতি জিয়াউর রহমানের চিন্তাধারা থেকে আসে। সার্ক সচিবালয় জানুয়ারি ১৭, ১৯৮৭ সালে নেপালের রাজধানী কাঠমান্ডুতে প্রতিষ্ঠিত হয় এবং নেপালের প্রথিতযশা রাজা বীরেন্দ্র বীর বিক্রম শাহ দেব এটি উদ্বোধন করেন। সার্কের আঞ্চলিক কেন্দ্রসমূহ:  আফগানিস্তান হিবাতুল্লাহ আখুন্দজাদা আফগানিস্তানের বর্তমান প্রধানমন্ত্রী (প্রকৃতপক্ষে)  বাংলাদেশ মুহাম্মদ ইউনূস বাংলাদেশের প্রধান উপদেষ্টা  ভুটান লোটে শেরিং ভুটানের প্রধানমন্ত্রী  ভারত নরেন্দ্র মোদী ভারতের প্রধানমন্ত্রী  মালদ্বীপ ইব্রাহিম মোহাম্মদ সোলিহ মালদ্বীপের রাষ্ট্রপতি    নেপাল পুষ্পকমল দাহাল প্রচণ্ড নেপালের প্রধানমন্ত্রী  পাকিস্তান শেহবাজ শরীফ পাকিস্তানের প্রধানমন্ত্রী  শ্রীলঙ্কা রনিল বিক্রমসিংহ শ্রীলঙ্কার রাষ্ট্রপতি বে অফ বেঙ্গল ইনিশিয়েটিভ ফর মাল্টিসেক্টরাল, টেকনিকাল এন্ড ইকনমিক কোঅপারেশন সার্ক সম্মেলনের তালিকা মেকং-গঙ্গা সহযোগিতা দক্ষিণ এশীয় মুক্ত বাণিজ্য অঞ্চল দক্ষিণ এশিয়ার উপআঞ্চলিক অর্থনৈতিক সহযোগিতা "SAARC Secretary General Weerakoon assumes office"। nepalforeignaffairs (ইংরেজি ভাষায়)। ২০২০-০৩-০৩। সংগ্রহের তারিখ ২০২২-০৯-০২।  "World Urbanization Prospects — Population Division — United Nations"। un.org। ১৮ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৫।  "Report for Selected Countries and Subjects"। imf.org।  "আঞ্চলিক কেন্দ্রসমূহ"। saarc-sec.org। ১১ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ সেপ্টেম্বর ৩০, ২০১৪।  "SAARC Secretariat"। www.saarc-sec.org (ইংরেজি ভাষায়)। সংগ্রহের তারিখ ২০২২-০৯-০২।  উদ্ধৃতি ত্রুটি: <ref> ট্যাগ বৈধ নয়; আমজাদ হোসেন নামের সূত্রটির জন্য কোন লেখা প্রদান করা হয়নি সার্ক প্রবেশদ্বার উইকিমিডিয়া কমন্সে দক্ষিণ এশীয় আঞ্চলিক সহযোগিতা সংস্থা সংক্রান্ত মিডিয়া রয়েছে। দাপ্তরিক ওয়েবসাইট সার্ক যুব ওয়েব্যাক মেশিনে আর্কাইভকৃত ২৮ সেপ্টেম্বর ২০১৪ তারিখে "সার্কের মহাসচিবের দায়িত্ব নিচ্ছেন আমজাদ সিয়াল"। প্রথম আলো। সংগ্রহের তারিখ ২০২০-০৬-২৯। [স্থায়ীভাবে অকার্যকর সংযোগ]
কওমী তারানা

এই নিবন্ধে Urdu text রয়েছে। সঠিক রেন্ডারিং সমর্থন ছাড়া, আপনি হয়ত Urdu script-এর বদলে unjoined letters running left to right or other symbols দেখবেন। কওমী তারানা, প্রারম্ভিক শব্দাবলি "পাক সরজমীন" দ্বারাও পরিচিত, হলো ইসলামি প্রজাতন্ত্রী পাকিস্তানের জাতীয় সঙ্গীত। ১৯৫৪ সালের আগস্টে গানটি আনুষ্ঠানিকভাবে পাকিস্তান অধিরাজ্যের জাতীয় সঙ্গীত হিসেবে গৃহীত হয়। গানটি ১৯৫২ সালে হাফিজ জলন্ধরি দ্বারা রচিত এবং ১৯৪৯ সালে আহমাদ গোলাম আলী ছাগলা দ্বারা সুর প্রদত্ত। গৃহীত হওয়ার বছরই আহমেদ রুশদি, কওকাব জাহান, রশীদা বেগম, নাজম আরা, নসীমা শাহীন, জওয়ার হোসাইন, আখতার আব্বাস, গোলাম দস্তগীর, আনোয়ার জহির, আখতার ওয়াসী আলী-সহ পাকিস্তানের এগারোজন প্রধান শিল্পী গানটি রেকর্ড করেন। গানটি ধ্রুপদী উর্দুতে রচিত হলেও গানটি অত্যধিক ফার্সি প্রভাবিত এবং এতে পাকিস্তানের প্রচলিত ভাষা উর্দুর "কা" শব্দটি কেবল ব্যবহৃত হয়েছে – ফলে উর্দু ও ফার্সি উভয় ভাষায় গানটি অনেকাংশে পারস্পরিক বোধগম্য। ১৯৪৯ সালে পাকিস্তানি সংগীতশিল্পী ও সুরকার আহমেদ জি চাগলা এটিতে সুর এবং প্রাচ্য এবং পাশ্চাত্য উভয় সংগীতের ছাপ প্রতিফলিত হয়। একুশটি বাদ্যযন্ত্র এবং আটত্রিশটি ভিন্ন সুর গানটি বাজানোর জন্য ব্যবহৃত হয়, যার সময়কাল ছিল ৮০ সেকেন্ড। পাক সার জমিন সাদ বাদ (উপন্যাস) পাকিস্তানের জাতীয় পতাকা পাকিস্তানের জাতীয় প্রতীক উর্দু: قومی ترانہ‎‎ কৌমী তরানাহ্‌‌, উচ্চারিত [ˈqɔːmiː təˈɾaːnaˑ], অর্থ: "জাতীয় সঙ্গীত" উর্দু: پاک سرزمین‎‎ পাক সরজ়মীন, উচ্চারিত [ˈpaːk ˈsəɾzəmiːn], অর্থ: "পবিত্র এই ভূমি" দেখুন সাহায্য:আধ্বব/হিন্দি এবং উর্দু "Information of Pakistan"। Infopak.gov.pk। ২০০৭-১০-২৬ তারিখে মূল থেকে আর্কাইভ করা। সংগ্রহের তারিখ ২০১৩-০১-৩১।  "Death Anniversary of Ahmed Rushdi"। Duniya News। ১৪ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Vatanka, Alex,। Iran and Pakistan : security, diplomacy and American influence। London। পৃষ্ঠা ১৪। আইএসবিএন 978-1-78453-214-7। ওসিএলসি 917136168। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) "The national anthem of Pakistan"। DAWN.COM (ইংরেজি ভাষায়)। ২০১১-০৮-১৩। সংগ্রহের তারিখ ২০১৯-১২-১৬।  Jafari, Aqeel Abbas। Pakistan Chronicle। করাচি: Wirsa Publishers। পৃষ্ঠা ৪২। আইএসবিএন 978-969-9454-00-4। ওসিএলসি 643571356।  Mazhar Iqbal, Mazhar.dk। "National Anthem of Pakistan"। ২০০৬-০৪-১৫ তারিখে মূল থেকে আর্কাইভ করা। সংগ্রহের তারিখ ২০০৬-০৪-১২।  Information Ministry, Government of Pakistan। "Basic Facts"। ২০০৬-০৪-১৩ তারিখে মূল থেকে আর্কাইভ করা। সংগ্রহের তারিখ ২০০৬-০৪-১২।
বিশ্বজিৎ চট্টোপাধ্যায়

বিশ্বজিৎ চট্টোপাধ্যায় (সম্পূর্ণ নাম: বিশ্বজিৎ দেব চট্টোপাধ্যায়) বাংলা ও হিন্দি চলচ্চিত্র জগতের একজন জনপ্রিয় অভিনেতা। তার ছেলে প্রসেনজিৎ চট্টোপাধ্যায়ও একজন বিখ্যাত বাঙালি অভিনেতা। জন্ম কলকাতা, পশ্চিমবঙ্গে এবং পরে তিনি বোম্বে গিয়ে হিন্দি চলচ্চিত্রে অভিনয় শুরু করেন। বিশ্বজিৎ চ্যাটার্জির জন্ম ব্রিটিশ ভারতের কলকাতায়। তার পিতা রণজিৎ চট্টোপাধ্যায় পেশায় ছিলেন একজন চিকিৎসক। কলকাতাতে কয়েকটি ছবিতে যেমন, মায়ামৃগ (১৯৬০), দুই ভাই (১৯৬১) এরপর তিনি মুম্বাই চলে যান। ১৯৬২ সালে তিনি হিন্দি চলচ্চিত্র বিশ সাল বাদ-এ অভিনয় করেন। ১৯৭৫ সালে, বিশ্বজিৎ কেহেতে হে মুজকো রাজা ছবিটি প্রযোজনা ও পরিচালনা করেন। এই ছবিতে অভিনয় করে ধর্মেন্দ্র, হেমা মালিনী, শত্রুঘ্ন সিনহা এবং রেখা। এরপর তিনি আবার অভিনয় জীবনে ফিরে যান। ২০১৪ সালের সাধারণ নির্বাচনে বিশ্বজিৎ লোকসভার দিল্লী আসন থেকে তৃণমূল কংগ্রেসের প্রার্থী হয়েছিলেন। তিনি ৯০৯ টি ভোট পেয়ে ৭ম স্থান অর্জন করেন। কংস - কৃষ্ণ ডাক হরকরা (১৯৫৯) নতুন ফসল (১৯৬০) বঁধু - বসন্ত চৌধুরীর ছোট ভাই মায়ামৃগ (১৯৬০) কঠিন মায়া (১৯৬১) দুই ভাই (১৯৬১) নব দিগন্ত (১৯৬২) শেষ পর্যন্ত ধুপ ছায়া (১৯৬২) দাদা ঠাকুর (১৯৬২) বিশ সাল বাদ (১৯৬২) বিন বাদাল বারসাত (১৯৬৩) সেহনাই (১৯৬৪) প্রভাতের রঙ (১৯৬৪) মজবুর (১৯৬৪) কোহরা (১৯৬৪) ক্যায়সে কাহু (১৯৬৪) গোধূলী বেলায় (১৯৬৪) এপ্রিল ফুল (১৯৬৪) মেরে সানাম (১৯৬৫) দো দিল (১৯৬৫) ইয়ে রাত ফির না আয়েগি (১৯৬৬) সাগাই (১৯৬৬) বিবি অওর মাকান (১৯৬৬) অশ্র (১৯৬৬) - অমর কুমার নাইট ইন লন্ডন (১৯৬৭) জীবন নাই রোশনি (১৯৬৭) প্রকাশ জাল (১৯৬৭) হরে কাঞ্চ কি চুরিয়ান (১৯৬৭) ঘর কা চিরাগ (১৯৬৭) ভাসনা (১৯৬৮) কিসমত (১৯৬৮) দো কালিয়ান (১৯৬৮) চৌরঙ্গী (১৯৬৮) মনিহার তামান্না (১৯৬৯) রাহগির (১৯৬৯) প্যায়ার কা স্বপ্না (১৯৬৯) পরদেশি (১৯৭০) ইশক পার জোর নাহিন (১৯৭০) গড় নাসিমপুর মেইন সুন্দর হুন (১৯৭১) সারারাত (১৯৭২) চৈতালি (১৯৭২) কুহেলি (১৯৭১) শ্রীমান পৃথ্বীরাজ (১৯৭৩) মেহমান (১৯৭৩) আমি সিরাজের বেগম (১৯৭৩) প্রন্তারেখা (১৯৭৪) দো আঁখেন (১৯৭৪) ফির কাব মিলোগি (১৯৭৪) কাহতে হ্যায় মুজকো রাজা (১৯৭৫) জয় বজরং বলি (১৯৭৬) নামি চোর (১৯৭৭) বাবা তারকনাথ (১৯৭৭) দো শিকারি (১৯৭৯) হাম কদম (১৯৮০) অমর গীতি (১৯৮৩) আনন্দ অউর আনন্দ (১৯৮৪) সাহেব (১৯৮৫) কৃষ্ণ-কৃষ্ণ (১৯৮৬) আল্লাহ রাখহ্যাঁ (১৯৮৬) বেলাগাম (১৯৮৮) জিম্মেদার (১৯৯০) জিগারওয়ালা (১৯৯১) মেহবুব মেরে মেহবুব (১৯৯২) অভীক চট্টোপাধ্যায়, সম্পাদক (২০১৯)। হেমন্ত মুখোপাধ্যায় আনন্দধারা। সপ্তর্ষি প্রকাশন, কলকাতা। পৃষ্ঠা ১০৬। আইএসবিএন 978-93-8270-654-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "সংরক্ষণাগারভুক্ত অনুলিপি"। ১৮ মে ২০১৪ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১৪।  Biswajit:44 Saal Baad - Devinder Bir Kaur's interview for The Tribune, Chandigarh ইন্টারনেট মুভি ডেটাবেজে বিশ্বজিৎ চট্টোপাধ্যায় (ইংরেজি)
কেহেতে হে মুজকো রাজা

কেহেতে হে মুজকো রাজা ১৯৭৫ সালে মুক্তিপ্রাপ্ত বিশ্বজিৎ চ্যাটার্জী পরিচালিত ভারতীয় চলচ্চিত্র। এই ছবিতে অভিনয় করেছেন ধর্মেন্দ্র, হেমা মালিনী, শত্রুঘ্ন সিনহা এবং রেখা। ধর্মেন্দ্র বিশ্বজিৎ চ্যাটার্জী হেমা মালিনী রেখা শত্রুঘ্ন সিনহা নাদিরা বিপিন গুপ্ত কেষ্ট মুখার্জী অভি ভট্টাচার্য অলকা ইন্টারনেট মুভি ডেটাবেজে কেহেতে হে মুজকো রাজা (ইংরেজি)
হে উৎসব ঢাকা

হে উৎসব ঢাকা বাংলাদেশের রাজধানী ঢাকায় অনুষ্ঠিত একটি সাহিত্য উৎসব। এটি যুক্তরাজ্যের হে ফেস্টিভাল অফ লিটারেচার অ্যান্ড আর্টসের পৃষ্ঠপোষক কর্তৃক আয়োজিত হয়ে থাকে। হে ঢাকা ২০১১ সালে পিটার ফ্লোরেন্স এবং তাহমিমা আনাম কর্তৃক ঢাকায় প্রতিষ্ঠিত হয়েছিল এবং এরপর থেকে প্রতি বছর এই উৎসবের আয়োজন হয়ে আসছে। প্রতি বছর এই উৎসব ঢাকা জেলার রমনা এলাকায় বাংলা একাডেমির ঐতিহাসিক স্থানে অনুষ্ঠিত হয়। ২০১১ সালে ঢাকার ব্রিটিশ কাউন্সিল প্রাঙ্গণে পরীক্ষামূলকভাবে মাত্র এক দিনের জন্যে শুরু হয়েছিল হে উৎসব। লোকসমাগমের কারণে পরের বছর ২০১২ সালে থেকে এটি নিয়মিতভাবে বাংলা একাডেমির প্রাঙ্গণে আয়োজিত হয়ে আসছে। "Hay Festival Dhaka 2012"। Hayfestival.com। ২০১৩-১০-০৫ তারিখে মূল থেকে আর্কাইভ করা। সংগ্রহের তারিখ ২০১৩-০৯-০৯।  "New Age | The Outspoken Daily"। Newagebd.com। ২০১২-১১-২২। ২০১৩-১১-০৯ তারিখে মূল থেকে আর্কাইভ করা। সংগ্রহের তারিখ ২০১৩-০৯-০৯।  শুভময় হক (নভেম্বর ২২, ২০১৩)। "ঢাকায় হে উৎসব"। দৈনিক প্রথম আলো। সংগ্রহের তারিখ নভেম্বর ২০, ২০১৪। [স্থায়ীভাবে অকার্যকর সংযোগ] হে উৎসবের হোমপেজে
ফুজিকো ফুজিও

ফুজিকো ফুজিও দু'জন জাপানি মাঙ্গা শিল্পীর দ্বারা গঠিত একটি মাঙ্গা রচনা যুগলের একটি ছদ্মনাম. তাদের আসল নাম হিরোশি ফুজিমোতো (藤本 弘, Fujimoto Hiroshi, ১৯৩৩ - ১৯৯৬) এবং মোতো আবিকো (安孫子 素雄, Abiko Motoo, জন্ম: ১৯৩৪ -2/২০২২) ছিলেন মাঙ্গার দুই জন লেখক। তারা ১৯৫১ সালে এ বিষয়ে একটি চুক্তি করে। ১৯৫৫ সালে তারা উভয়ে ফুজিকো ফুজিও নাম ব্যবহার করেন। ১৯৮৭ সালে তারা চুক্তি ভঙ্গ করে। তারা নানা রকম গল্পে ও অঙ্কন কাজে একই নাম ব্যবহার করলেও তাদের নামে হালকা পার্থক্য ছিল। আবিকো ব্যবহার করতেন ফুজিকো ফুজিও এ। আর ফুজিমোতো ব্যবহার করতেন ফুজিকো এফ. ফুজিও। তারা তাদের কর্মজীবনে প্রচুর পুরস্কার লাভ করেছে। যেটি ডোরেমনের জন্য। ডোরেমন সবচেয়ে বেশীদিন চলমান সিরিজ। ডোরেমন রচনার জন্য অনেক পুরস্কার লাভ করেছেন। ডোরেমনকে জাপানের সংস্কৃতির প্রতিক বলা হয়। Staff, I. G. N. (২০২১-১১-০১)। "Doraemon Creator Dies"। IGN (ইংরেজি ভাষায়)। সংগ্রহের তারিখ ২০২২-০১-১২।  https://apnews.com/article/2dc28735953e3d3a0cdcc82656b2f84b "Doraemon named 'anime ambassador'"। Japan Today। মার্চ ১৭, ২০০৮। সংগ্রহের তারিখ ফেব্রুয়ারি ২৩, ২০১২।  Yahoo! カテゴリ – 漫画家 藤子不二雄 (জাপানি) Profile of Fujiko Fujio ওয়েব্যাক মেশিনে আর্কাইভকৃত ৯ জানুয়ারি ২০১৫ তারিখে at The Ultimate Manga Guide Profile of Fujiko F. Fujio ওয়েব্যাক মেশিনে আর্কাইভকৃত ১৬ জানুয়ারি ২০১৫ তারিখে at The Ultimate Manga Guide Profile of Fujiko Fujio A ওয়েব্যাক মেশিনে আর্কাইভকৃত ২৬ অক্টোবর ২০১৩ তারিখে at The Ultimate Manga Guide
বাণীকান্ত কাকতি

বাণীকান্ত কাকতি (ইংরেজি: Banikanta Kakati) অসমীয়া সাহিত্য ও সংস্কৃতির একজন একনিষ্ঠ সেবক। অসমীয়া সাহিত্য জগতে তার অবদান যথেষ্ট । বাণীকান্ত কাকতির পিতামহ পরমানন্দ কাকতি বাটিকুরিহা নিম্ন প্রাথমিক বিদ্যালয়ের শিক্ষক ছিলেন। পরামনন্দ কাকতি রাধা পণ্ডিত নামেই সর্বাধিক পরিচিত। উপযুক্ত বয়সে বাণীকান্তকে কাকতী পিতামহের বিদ্যালয়ে নামভর্তি করানো হয় ও মনোযোগ সহকারে অধ্যয়ন করে বাণীকান্ত কাকতি প্রাথমিক বিদ্যালয়ের শিক্ষা সমাপ্ত করেন। ১৯০৫ সনে তিনি বরপেটা উচ্চবিদ্যালয়ে নামভর্তি করেন। সেই সময়ে বরপেটা হাইস্কুলের প্রধান শিক্ষক ছিলেন কালীমোহন গুপ্ত। বাণীকান্ত প্রবেশিকা পরীক্ষায় উত্তীর্ণ হওয়ার পর ১৯১১ সনে অসমের একমাত্র উচ্চ শিক্ষার প্রতিষ্ঠান কটন কলেজে নামভর্তি করেন।৷ ১৯১৮ সনে অধ্যাপক রুপে কটন কলেজে যোগদান করেন। ১৯৪৭ তাকে কলেজের অধ্যক্ষ পদে পদোন্নতি করা হয়। ১৯৪৯ সনের জানুয়ারি মাস পর্যন্ত তিনি কলেজের অধ্যক্ষ রুপে কার্যনির্বাহ করে অবসর গ্রহণ করেন। সেই বছরে তিনি গুয়াহাটি বিশ্ববিদ্যালয়ের অসমীয়া বিভাগে অধ্যাপক রুপে যোগদান করেন ও মৃত্যু পর্যন্ত এই পদে অধিষ্ঠিত ছিলেন । ১৯১৬ সনে বাণীকান্ত কাকতি বরপেটার উমাকান্ত দাসের কন্যা কনকলতাকে বিবাহ করেন। তাদের তিনটি পুত্র ও এক কন্যা সন্তানের জন্ম হয়। Assamese: Its formation and Development Mother Goddess Kamakhya Life and Teachings of Sankardeva Vaishnavite Myths and legends পুরণি অসমীয়া সাহিত্য সাহিত্য আরু প্রেম কলিতা জাতির ইতিবৃত্ত পুরণি কামরূপত ধর্মর ধারা পখিলা এম. আব্দুল মজিদ খান। জিলিকালে লুইতর পার। বনলতা প্রকাশন, নতুন বজার, ডিব্রুগড়-১। পৃষ্ঠা ১৯–২৫। আইএসবিএন নাই |আইএসবিএন= এর মান পরীক্ষা করুন: invalid character (সাহায্য)।
জেমস সাদারল্যান্ড (ক্রিকেট প্রশাসক)

জেমস আলেকজান্ডার সাদারল্যান্ড (জন্ম: ১৪ জুলাই, ১৯৬৫) ইস্ট মেলবোর্নে জন্মগ্রহণকারী সাবেক অস্ট্রেলীয় প্রথম-শ্রেণীর ক্রিকেটার। বর্তমানে তিনি ক্রিকেট প্রশাসকের দায়িত্ব পালন করছেন। তিনি ২০০১ থেকে ২০১৮ সাল পর্যন্ত ক্রিকেট অস্ট্রেলিয়ার প্রধান নির্বাহী কর্মকর্তা (সিইও) হিসেবে দায়িত্ব পালন করেন। জেমস সাদারল্যান্ড ঘরোয়া শেফিল্ড শিল্ডে ভিক্টোরিয়া দলের প্রতিনিধিত্ব করেছেন। ডানহাতি ফাস্ট-মিডিয়াম বোলার সাদারল্যান্ড প্রথম-শ্রেণীর ক্রিকেটে সেন্ট কিল্ডা ক্রিকেট গ্রাউন্ডে কুইন্সল্যান্ডের বিপক্ষে অভিষিক্ত হন। ঐ খেলায় প্রতিপক্ষের স্কট মুলারেরও অভিষেক ঘটেছিল। কার্ল র‌্যাকেম্যানকে আউট করার মাধ্যমে তিনি তার প্রথম উইকেট পান। দ্বিতীয় ইনিংসে তিনি আরও দু’টি উইকেট পান। তারমধ্যে স্টুয়ার্ট লয়ের উইকেট অন্যতম। পরের সপ্তাহে শেফিল্ড শিল্ডের ফাইনালে ভিক্টোরিয়া দল নিউ সাউথ ওয়েলসকে পরাভূত করলেও তিনি পল জ্যাকসনের কাছে স্থানচ্যুত হন ও দ্বাদশ ব্যক্তির আসন পান। সাদারল্যান্ডের ক্রিকেট জীবনের সমাপ্তি ঘটলে তিনি কার্লটন ফুটবল ক্লাবের আর্থিক ব্যবস্থাপক হিসেবে দায়িত্ব লাভ করেন। ১৯৯৮-৯৯ মৌসুমে ভিক্টোরিয়া দলের সহকারী কোচের দায়িত্ব পান। এরফলে তিনি তৃতীয় স্তরের কোচের মর্যাদা পান। এছাড়াও তিনি মেলবোর্ন ইউনিভার্সিটি ক্রিকেট ক্লাবেরও কোচ ছিলেন। এ দলের পক্ষেই তিনি প্রথম-গেডের ক্রিকেট খেলেছিলেন। পরবর্তীতে তিনি ক্লাবের আজীবন সদস্য মনোনীত হন। ১৯৯৮ সালে অস্ট্রেলিয়ান ক্রিকেট বোর্ড যা বর্তমানে ক্রিকেট অস্ট্রেলিয়া নামে পরিচিত সংস্থার সাধারণ ব্যবস্থাপক হিসেবে যোগ দেন। এর তিন বছর পর প্রধান নির্বাহী হিসেবে ম্যালকম স্পিডের স্থলাভিষিক্ত হন সাদারল্যান্ড। "Victoria v Queensland 1990/91"। CricketArchive।  "Victoria v New South Wales 1990/91"। CricketArchive।  "Profile: James Sutherland"। Cricinfo।